На основу члaна 55. став 1. тачка 11., а у вези са чланом 57. Закона о јавним набавкама („Службени гласник РС“, бр. 124/12, 14/15 и 68/15)

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**СЛУЖБА ЗА ЗАЈЕДНИЧКЕ ПОСЛОВЕ**

**21000 Нови Сад, улица Жарка Зрењанина број 2**

***о б ј а в љ у ј е***

**ОБАВЕШТЕЊЕ О ПРОДУЖЕЊУ РОКА ЗА ПОДНОШЕЊЕ ПОНУДА**

**(шифра: ОПКМТ-18/2015)**

**Наручилац:** Служба за заједничке послове Града Новог Сада

**Адреса:** Жарка Зрењанина 2, Нови Сад

**Интернет страница наручиоца:** [www.novisad.rs](http://www.novisad.rs)

**Врста наручиоца:** орган локалне самоуправе

**Врста поступка јавне набавке:** отворени поступак

**Предмет набавке:** добра – канцеларијски материјал (тонери, кертриџи, девелопери и рибони), за период од годину дана, у свему према спецификацији садржаној у Конкурсној документацији.

**Назив и ознака из општег речника набавки**: Патроне са тонером – 30125100, Тонер за ласерске штампаче и телефакс машине – 30125110 и Тонер за фотокопир апарате - 30125120.

**Датум објављивања позива за подношење понуда:** 28. август 2015. године

**Датум објављивања обавештења о продужењу рока:** 29. септембар 2015. године

**Разлог за продужење рока:** Комисија за јавну набавку добара – канцеларијског материјала (тонера, кертриџа, девелопера и рибона) (шифра: ОПКМТ-18/2015), која је образована Решењем о образовању Комисије за јавну набавку, број: XIX-404-1/15-114 од 27. августа 2015. године, из објективних разлога није у могућности да поступа у пуном саставу и отвори понуде у време које је у позиву за подношење понуде наведено као време отварања понуда, односно дана 29. септембра 2015. године, са почетком у 13,00 часова. Наиме, члан Комисије, који је службеник за јавне набавке, привремено је спречен за рад због болести, док је заменик члана, такође службеник за јавне набавке, службено одсутан. Због наведеног, а имајући у виду време које је одређено за отварање понуда, Наручилац није у могућности да образује нову Комисију за јавну набавку, у складу са чланом 54. став 6. Закона о јавним набавкама, односно да обезбеди да члан Комисије буде службеник за јавне набавке.

**Време и место за подношење понуда (нови рок):** Рок за подношење понуда је 12. октобар 2015. године, до 13,00 часова. Понуде, са припадајућом документацијом се достављају, поштом или непосредно, на адресу Наручиоца: Град Нови Сад, Служба за заједничке послове, Нови Сад, улица Жарка Зрењанина број 2, канцеларија 35/II.

**Време и место отварања понуда:** 12. октобар 2015. године, са почетком у 14,00 часова, у просторијама Наручиоца.

**Лице за контакт:** Ивана Мишић, e-mail: ivana.misic@uprava.novisad.rs